Isennanen n ddkir, ula d aɣewwad ad t-snin. Taɛessast tezga dinna. Kra yekka wass ad sikkiden, takniwin deg wallen, agemmaḍ ma ad d-yarew kra. Mi d-teɣli yiḍ, leddin-as trisiti i yileẓwi-nni. Mačči d abrid neɣ sin i ttafen uccen neɣ izirdi yeknef dinna. Ma d irgazen widak izedɣen lexla, ǧǧan tarwa d yixxamen, nutni urǧin i ten-teṭṭif tcerket yak kra ara d-yeḍrun slan yis-s. acu, s tuffra i d-keccmen. Taddart, mačči am zik, teɣli leɛnaya-s. Yak tecfiḍ a NnaFaṭi ?